
 ОБЕЗБЕЂИВАЊА ГАРАНЦИЈЕ КВАЛИТЕТА



Техничка спецификација
Министарство финансија и Фонд за развој Републике Србије намеравају да изврше прибављање услуга посебних дијагностичких испитивања пословања Фонда за развој Републике Србије, које ће обухватити анализу релевантних процеса одобравања и квалитета одобрених и реализованих кредита, аванса и свих осталих врста кредитне изложености, укључујући гаранције, акредитиве, факторинг, осигурање, реосигурање и сличне ванбилансне (повезане) изложености (у даљем тексту заједнички означене као: Ризична Актива) као и квалитет осталих билансних позиција, са пресеком на дан 31. децембар 2021. године (у даљем тексту: Референтни датум), са упоредивим подацима на дан 31. децембар 2020. године. Сврха испитивања је да се процени адекватност рачуноводствених политика, квалитет активе и резервација за идентификоване губитке у складу са Међународним стандардима финансијског извештавања (МСФИ).
Услуге саветовања ће бити спроведене од стране ревизорске куће која се налази на Листи спољних ревизора који могу вршити ревизију финансијских извештаја банке, утврђеној од стране Народне банке Србије (у даљем тексту: Изабрани понуђач) и биће извршена у складу са Међународним стандардима финансијског извештавања (у даљем тексту: МСФИ).
Приликом спровођења услуга саветовања, од Изабраног понуђача се очекује да узме у обзир ефективност и поузданост политика рачуноводства и управљања ризицима Фондом, као и њихове административне и интерне контроле и процедуре финансијског извештавања (погледати одељак Б доле).
Изабрани понуђач ће засновати свој рад на основу пројектног плана рада одобреног или враћеног на дораду са писаним инструкцијама од стране Наручиоца у року од два (2) дана од дана добијања пројектног плана који описује приступ и детаљне процедуре за услуге саветовања и пружа прецизан ходограм активности услуга саветовања (погледати одељак Д доле).
A. Подаци који ће бити достављени Изабраном понуђачу
1. Наручилац ће обезбедити да надлежна лица у Фонду представницима Изабраног понуђача учине  доступним следећа документа:
· ревидиране појединачне или консолидоване (у зависности од случаја) годишње финансијске извештаје за 2020. годину и  2019. годину, као и неревидиране појединачне или консолидоване финансијске извештаје на Референтни датум, припремљене у складу са Стандардима извештавања;
· политике, методологије и процедуре које Изабрани понуђач сматра релевантним за контекст ове услуге саветовања. Ово обухвата, али неће бити ограничено на праксе рачуноводства / финансијског извештавања, стандарде кредитирања, финансирања, гарантовања и осигурања, стандарде, методологије и политике управљања и контроле ризика и процедуре и методологије за процену вредности и управљање средствима обезбеђења;
· детаљне шеме са спецификацијом састава кредитних портфолија, са бруто/нето прегледом на основу, између осталог, типа Ризичне Активе (билансни/ванбилансни), индустријског сегмента, географске дистрибуције, средст(а)ва обезбеђења и доспећа; 
· досије клијената по сваком типу Ризичне Активе (у даљем тексту: Кредитни досијеи) и пратећу документацију, укључујући и документацију која се односи на (процену вредности) средстава обезбеђења; и 
· сва остала документа, извештаје и пратеће податке које Изабрани понуђач сматра неопходним, а што ће бити наведено у захтеву за подацима који ће доставити Изабрани понуђач, за спровођење анализа, припрему писаног извештаја и вршење обавеза у складу са овом техничком спецификацијом. 
2. Изабрани понуђач ће известити Наручиоца без одлагања о било којем случају где су више руководство и/или запослени Фонда одбили да доставе податке које је Изабрани понуђач захтевао у контексту услуга саветовања. Наручилац се обавезује да ће уложити све напоре како би обезбедио Изабраном понуђачу несметан приступ свим подацима неопходним за спровођење ове техничке спецификације.

Б. Преглед пословне стратегије, политика, процедура, оквира за управљање ризицима и руковођење Фондом 
1. [bookmark: _cp_text_1_28]Изабрани понуђач ће извршити процену пословне стратегије Фонда. Прецизније, Изабрани понуђач ће доставити:
· опис тржишних сегмената, линија пословања и производа;
· преглед тржишног удела Фонда по производу/линији пословања;
· [bookmark: _cp_text_2_39][bookmark: _cp_blt_1_46]преглед конкурентних предности и недостатака Фонда у поређењу са осталим пружаоцима финансијских услуга у сваком од тржишних сегмената; и
· потенцијал и перспективу пословног модела Фонда у сваком релевантном тржишном сегменту и за сваку појединачну линију пословања и производ.
2. Изабрани понуђач ће извршити анализу извора и употребе сопствених средстава (капитала) Фонда, укључујући и анализу иницијалног оснивачког капитала и било којих других периодичних капиталних улагања од стране Владе.
3. [bookmark: _cp_text_1_48]Изабрани понуђач ће спровести свеобухватну процену и оцену капацитета Фонда за процену, администрацију, надзирање и контролу, наплату и решавање бруто кредитних изложености (билансних и ванбилансних). Процена ће обухватити политике кредитирања и одобравања других услуга које пружа Фонд, оквире и методологију за управљање и контролу ризика и интерну контролу и корпоративно управљање, укључујући и:
· опис управљачких структура Фонда заједно са биографијама, квалификацијама и релевантним искуством лица задужених за управљање и контролу ризика;
· опис кредитног - и процеса пружања других услуга, у посматраном периоду, почев од доступности за сваког циљаног корисника да се обрати Фонду и добије адекватан одговор од тих институција, потом од иницијалног захтева корисника до коначне одлуке о пружању финансијске услуге и потоњег процеса кредитног праћења;
· поштовање услова прописаних кредитним / пословним политикама и процедурама, критеријуме пласирања и процес интерне ревизије кредита / осталих финансијских услуга у посматраном периоду, укључујући и посебан акценат на поштовање услова и критеријума квалификованости наведеним у Програму Фонда („Службени гласник РСˮ, бр. 15/18 – у даљем тексту: Програм), као и у осталим релевантним одлукама и процедурама (у даљем тексту: Одлуке и процедуре);
· организацију процеса одобравања кредита/других финансијских услуга, расподелу улога и одговорности по функционалним јединицама и нивоима менаџмента, као и квалитет и квантитет релевантних запослених;
· финансијске податке добијене од корисника кредита/осталих финансијских услуга и анализа истих од стране Фонда, као основа, како за иницијалне одлуке о одобрењу кредита/других финансијских услуга, тако и за периодичну процену актуелних и потенцијалних измена кредитних профила корисника тих услуга;
· политике, методологије и процедуре за управљање и контролу кредитних ризика, укључујући и расподелу дужности, квалитет и квантитет релевантних запослених и свеобухватност повезаних података за менаџмент;
· политике, методологије и процедуре за процену вредности и управљање средствима обезбеђења, укључујући и редовност реевалуација, канале продаје, процене потребног времена за продају средства обезбеђења и повезаних трошкова, као и критеријуме за избор проценитеља и механизме за намирење из средстава обезбеђења;
· [bookmark: _GoBack]способност Фонда да управља и наплаћују проблематичне кредите/друге пласмане, укључујући и организациону структуру специјализованих јединица за решавање проблематичних изложености (уколико постоје) и процесе, алат и средства, податке за менаџмент и стратегије, политике и методологије за решавање проблематичних изложености; и 
· технике и приступе коришћене приликом реструктурирања проблематичних изложености и идентификације потенцијалних кредитних ризика у процесу реструктурирања, са нагласком на квалитет и дубину интерних анализа спроведених у циљу процене дужникових капацитета за отплату након реструктурирања.
4.  Изабрани понуђач ће извршити, за посматрани период, преглед политика, методологија и процедура Фонда, како би установио правилно тумачења и примену Стандарда извештавања, као и континуирано поштовање осталих релевантних норми, укључујући и модалитете Програма Фонда. Овај преглед ће минимално обухватити:
· политике и методологију за идентификацију и управљање проблематичним изложеностима;
· политике и методологију за идентификацију и одговарајуће рачуноводствено евидентирање реструктурираних изложености;
· прагове за исправку вредности и резервисање за сваки релевантни сегмент портфолија; политике, методологију и праксе за надзирање стања дужника, за отпис потраживања и за укидање исправки вредности, резерви и резервисања (у зависности од случаја);
· методологију и капацитет за стварање консолидованих података на нивоу дужника, укључујући и идентификацију група повезаних лица у којима је један клијент подложан директној или индиректној контроли од стране другог и/или где постоји материјална економска зависност између клијената; приступ за разматрање веза створених обезбеђивањем више потраживања једним средством обезбеђења; и методологију за идентификацију коначног зајмопримца и његове матичне државе;
· политике, методологије и процедуре за признавање прихода од исправљених и реструктурираних изложености; и
· политике, методологије и процедуре за управљање и контролу ризика, организационе структуре и механизми управљања примењени од стране Фонда у циљу управљања и контроле ризика каматних стопа, девизних курсева, ликвидности и финансирања, као и оперативних ризика.
5. Изабрани понуђач ће доставити преглед управљачких структура финансијског управљања и главних интерних контрола Фонда. Од Изабраног понуђача се очекује да идентификује потенцијалне слабости, у поређењу са најбољом међународном праксом, и пружи препоруке за даље унапређење.
6. Изабрани понуђач ће извршити преглед функционалности и безбедности ИТ система Фонда са посебним нагласком на интегритет, прецизност и правовременост пружања података везаних за кредитне/финансијске операције и процену вредности и управљања средствима обезбеђења.

B. Преглед Кредитних досијеа
1. Изабрани понуђач ће припремити детаљне извештаје о карактеристикама кредитних портфолија Фонда, као и Кредитних досијеа, разграничене по величини клијената (у складу са класификацијом утврђеном у Закону о рачуноводству) и коментарима изведеним на основу поређења са основном мисијом Фонда, типовима производа, примењеној методологији праћења степена ризичности изложености (нпр. добри, под надзором, проблематични), индустрији и географској локацији, укључујући и детаљне податке о структури изложености под надзором и проблематичних, као и о изложеностима обезбеђеним гаранцијама трећих лица (укључујући гаранције пружене од стране банака у стечају, уколико постоје). 
2.  Посебан нагласак треба ставити на преглед и анализу квалитета одобрених изложености кроз Програм финансијске подршке привредним субјектима за одржавање ликвидности и обртна средства у отежаним економским условима изазваним пандемијом COVID – 19 и изложености према правним лицима у државном власништву.
3. Изабрани понуђач ће извршити процену квалитета Ризичне Активе Фонда на Референтни датум, обухватајући бруто и нето билансне и ванбилансне позиције. Прецизније, од Изабраног понуђача се очекује да:
· изврши преглед класификације Ризичне Активе и израчуна било које недостајуће износе за адекватне исправке вредности, резервисања и остале резерве за губитке;
· [bookmark: _cp_text_28_70][bookmark: _cp_text_1_72]изврши преглед нивоа и структуре неразграничених, проблематичних, реструктурираних, испреговараних, зановљених, продужених или на било који други начин репрограмираних изложености, са посебним нагласком на „техничка продужења“[footnoteRef:1] и нарочито на такве послове извршене кроз Програм финансијске подршке привредним субјектима за одржавање ликвидности и обртна средства у отежаним економским условима изазваним пандемијом COVID – 19, изложености према правним лицима у државном власништву и банкама у стечају (тј. Агробанком, Новом Агробанком, Привредном банком Београд, Развојном банком Војводине и Универзал банком) и / или другим државним небанкарским финансијским институцијама; [1: ] 

· изврши детаљан преглед узорка Кредитних досијеа (као што је наведено у тачки 6); и 
· израчуна приход (од камата и накнада) који не би требало да буде признат, уз вршење одговарајућих примењивих исправки вредности релевантних билансних позиција. 
4. Изабрани понуђач ће прегледати не мање од 75 процената свих билансних и ванбилансних бруто и нето изложености, којом приликом минимум по 50 највећих добрих изложености, изложености под надзором и проблематичних изложености, а изложености према повезаним дужницима које премашују пет процената капитала Фонда биће подложне индивидуалним, тј. посебним анализама. Очекивање је да све изложености одобрене кроз Програм финансијске подршке привредним субјектима за одржавање ликвидности и обртна средства у отежаним економским условима изазваним пандемијом COVID – 19 и изложености према правним лицима у државном власништву буду прегледане. Остале изложености би требало да формирају популацију за статистички значајан узорак који ће бити прегледан применом техника узорковања које су у складу са најбољом међународном праксом (посебно Међународним стандардима ревизије).
5. Како би обезбедио да подаци коришћени за узорковање буду сврсисходни, Изабрани понуђач ће извршити тестове интегритета података и навести било које проблеме са сегментацијом и интегритетом података у свом детаљном извештају. 
6. Резултати прегледа Кредитних досијеа – уколико не буду сматрани безначајним – биће екстраполисани на кредитне портфолије који нису били прегледани. Изабрани понуђач ће обезбедити да узорак који буде коришћен за преглед Кредитних досијеа буде репрезентативан приказ целокупног портфолија Фонда како би екстраполација могла да буде спроведена са адекватном поузданошћу. 
7. Изабрани понуђач ће идентификовати проблематичну активу и доделити јој класификацију ризика у складу са МСФИ. Учинак преосталих кредита у периоду од Референтног датума до дана доставе детаљног извештаја може бити уврштен у примену критеријума за класификацију активе, са јасном идентификацијом утицаја тог учинка на финансијске извештаје Фонда. Све кредитне изложености према појединачном дужнику (или групи повезаних дужника) требало би да имају исту класификацију ризика. У случају када Изабрани понуђач сматра да различите класификације могу бити адекватно примењене на више кредитних производа према истом клијенту (или групи повезаних дужника), адекватно образложење мора бити пружено.
8. Изабрани понуђач ће извршити квантификацију ризичне изложености за неактивиране финансијске гаранције које је издао Фонд (укључујући и оне које се односе на мере подршке привреди за ублажавање последица пандемије болести COVID 19), узимајући у обзир могућност да гаранције буду активиране од стране њихових корисника, у светлу доступних података о њиховим финансијским позицијама. У овом контексту, Изабрани понуђач ће извршити преглед политика и процедура Фонда за надзирање тих корисника, проценити адекватност таквог надзирања и верификовати да су адекватне резерве за ризике успостављене за преостале гаранције.
9. Изабрани понуђач ће идентификовати и квантификовати концентрације Ризичне Активе. Концентрације повезаних дужника које представљају најмање пет процената капитала Фонда, или индустријске концентрације које представљају најмање 25 процената капитала, морају бити посебно издвојене и описане. Повезаности између дужника биће дефинисане у складу са чланом 2 Закона о банкама – што подразумева могућност вршења утицаја на управљање правним лицем или на пословну политику и доношење одлука тог лица, а дужници ће се сматрати повезаним на основу, између осталих фактора, заједничког власништва, међукомпанијске зависности, економске зависности или заједничких извора отплате. Изложености према свакој појединачној концентрацији које премашују ниво од пет процената капитала Фонда биће појединачно анализиране, уз коментаре Изабраног понуђача на учинак дужника и могућност отплате на основу постојећих услова изложености. 
10. Приликом процене квалитета Ризичне Активе Фонда, примарни фокус би требало ставити на дужникове могућности отплате свих обавеза у потпуности коришћењем оперативних новчаних токова. Од Изабраног понуђача се очекује да достави коментаре на адекватност пројекција новчаних токова припремљених од стране Фонда; адекватност претпоставки на којима су засноване те пројекције; и процеса у којима Фонд оцењује те пројекције и подвргава их стриктним анализама сензитивности. У случају где је примарни извор отплате подржан гаранцијом трећег лица, требало би проценити могућност активирања тих гаранција, заједно са способношћу гаранта да изврши исплату гаранције.
11.  У случају где је изложеност обезбеђена хипотеком над непокретности, Изабрани понуђач ће анализирати наплативу вредност таквог средства обезбеђења. У овом контексту, Изабрани понуђач ће извршити процену наплативости средства обезбеђења у светлу исплатног реда и потенцијалних правних препрека и способности Фонда да реализује, без одлагања, процењену вредност тог средства обезбеђења у светлу постојећих експертиза за наплату, тржишне ликвидности и адекватности процењеног временског тока наплате. 
12.  Изабрани понуђач ће извршити преглед процена вредности непокретности коришћених као средство обезбеђења код свих појединачно прегледаних и узоркованих изложености и утврдити да ли су процене (а) ажурне и (б) да ли адекватно одражавају реалну тржишну вредност непокретности (тј. разумно процењени износ за који би непокретност могла бити продата у трансакцији ван дохвата руке и унутар дефинисаног временског оквира). Изабрани понуђач ће такође утврдити да ли су процене вредности непокретности усклађене са признатим међународним стандардима процене вредности које промовишу Савет за Међународне стандарде процене вредности (IVSC), Краљевска институција овлашћених проценитеља (RICS) или Европска група удружења проценитеља (TEGoVA). Уколико Изабрани понуђач утврди да процена вредности не одражава адекватно реалну тржишну вредност, он ће приступити кориговању процењене вредности за потребе посебних дијагностичких испитивања или кроз примену дисконтног фактора или кроз независно утврђивање вредности непокретности. За средства обезбеђења код којих одговарајућа документација није доступна Изабрани понуђач ће утврдити вредност једном од примењивих метода (приносна, тржишна или трошковна) у складу са међународним стандардима процене вредности. Утврђивање вредности средстава обезбеђења (у случајевима када постојеће процене неадекватно одражавају реалну тржишну вредност или када одговарајућа документација није доступна) биће рађено само за потребе посебних дијагностичких испитивања и неће представљати целокупну процену вредности у складу са претходно наведеним стандардима.
13.  На основу горе наведеног, Изабрани понуђач ће извршити процену адекватности резервисања за исправке вредности кредита Фонда, процена вредности непокретности и осталих резерви. Од Изабраног понуђача се очекује да јасно објасни и образложи методологије коришћене да би се такве исправке вредности и резервисања сматрале адекватним.
14. Изабрани понуђач ће демонстрирати утицај рекласификације активе и промена у резервисањима за исправке вредности на финансијске извештаје Фонда. Анализа би требало да садржи прецизирање износа додатног капитала потребног (уколико то буде случај) за одржавање минималног oсновног капитала Фонда, у складу са респективним важећим прописима. Треба пружити детаљну листу свих усклађивања која су потребна с циљем да се обезбеди да финансијски извештаји тачно и објективно представљају финансијски положај и пословање Фонда. Усклађивања могу укључивати додатна резервисања за кредитне губитке и друге износе резерви, суспензије или сторнирање обрачунатих камата на кредите и авансе који се сматрају неквалитетним/проблематичним, активу која ће бити отписана, или било која друга усклађивања и рекласификације које у значајном погледу утичу на финансијске извештаје.
15.  Материјална кршења позитивних прописа, или сумњу о постојању истих, морају бити неодложно пријављена Наручиоцу. У том случају, Изабрани понуђач би требало, колико је могуће, да се изјасни о потреби за даљом форензичком истрагом како би се утврдио обим таквих прекршаја. 
Г. Остала актива, пасива, приходи и расходи
1. Треба посебно анализирати и утврдити оправданост вредности осталих ставки активе (нпр. фиксна актива, стечена материјална имовина и друго).
2. Треба обезбедити детаљну листу најризичнијих ставки остале активе и пасиве, које су и након усклађивања у финансијским извештајима, подложне даљим значајним променама остваривих вредности. 
3. Треба обезбедити детаљну листу најзначајнијих ставки прихода и расхода, који и након усклађивања у финансијским извештајима, могу значајно бити прецењени или потцењени.
Д. Очекивани резултати и временски рокови 
1. Сви извештаји и очекивани резултати биће припремљени на српском језику. 
2. Услуге саветовања биће спроведена у складу са следећим временским роковима:
· у року од седам (7) радних дана од када је писаним путем Изабрани понуђач известио Наручиоца да је прикупио комплетну документацију, Изабрани понуђач ће доставити Наручиоцу на одобрење пројектни радни план са кључним циљевима и резултатима. 
· у року од најкасније четрдесет пет (45) дана од када је писаним путем Изабрани понуђач известио Наручиоца да је прикупио комплетну документацију, Изабрани понуђач ће доставити Наручиоцу извештај о напретку у којем ће бити наведени прелиминарни налази и кључни изазови са којима се Изабрани понуђач сусрео. У том тренутку, од Изабраног понуђача се очекује да је развио детаљно разумевање пракси резервисања, методологија и пословних процеса Фонда, као и постојећих ограничења у подацима. 
· Изабрани понуђач неће разговарати о својим прелиминарним налазима са вишим руководством Фонда пре финализације извештаја. Разговори са Фондом биће искључиво фокусирани на техничку анализу, док надлежност за дискусију о мерама које је потребно предузети искључиво задржава Наручилац.
· у року од стодвадесет (120) дана од када је писаним путем Изабрани понуђач известио Наручиоца да је прикупио комплетну документацију, Изабрани понуђач ће доставити Наручиоцу нацрт детаљног извештаја, који ће садржати: 
· скраћени преглед кључних налаза и рангирање, по важности, препрека које захтевају предузимање мера, заједно са прегледним билансима који приказују утицај исправки идентификованих услугама саветовања у складу са МСФИ и у складу са Стандардима извештавања; 
· опис спроведеног рада, укључујући и податке о избору Кредитних досијеа који су били предмет анализа и, где је то релевантно, било које проблеме са сегментацијом и интегритетом података;
· опис налаза Изабраног понуђача у вези са пословним стратегијама;
· преглед бруто Ризичне Активе, тј. кредитног портфолија (билансног и ванбилансног) на Референтни датум, описујући, између осталог, бруто билансне и ванбилансне (повезане) кредитне изложености, сегментацију портфолија (и по индустријама), концентрацију ризика, географску дистрибуцију, доспећа, структуру валута и каматних стопа (фиксне, варијабилне, бескаматне);
· опис политика, методологија и процедура у вези са свим ставкама наведеним у овој техничкој спецификацији;
· спецификацију свих исправки које Изабрани понуђач сматра неопходним, заједно са кратким објашњењима (нпр. измене класификације активе, рачуноводствених и регулаторних резерви, процена вредности средстава обезбеђења и обрачуна камата код изложености рекласификованих као проблематичних или под надзором); и 
· квантификацију утицаја идентификованих исправки на финансијске позиције у складу са МСФИ и Стандардима извештавања, укључујући и: (а) прецизирање додатних капиталних захтева, уколико их има: и (б) детаљно усклађивање између појединачних или консолидованих (у зависности од случаја) финансијских извештаја припремљених у складу са МСФИ и оних припремљених у складу са Стандардима извештавања. 
· Наручилац задржава право да у року од двадесет једног (21) дана од дана пријема нацрта детаљног извештаја достави Изабраном понуђачу захтеве за корекцијама, пружањем додатних појашњења / података и томе слично, све у оквиру предметне техничке спецификације, а Изабрани понуђач је дужан да у даљњем року од четрнаест (14) дана достави Наручиоцу коначни детаљни извештај.
3. Изабрани понуђач ће се састајати периодично са представницима Наручиоца у циљу извештавања о напретку и разматрања других релевантних ставки (минимално у вези са другим класама активе Фонда које захтевају пажњу, нпр. капитална учешћа и/или остала средства са нестандардним профилима ликвидности која могу захтевати значајне исправке вредности) како буде напредовала реализација услуга саветовања. 
Ђ. Измена захтева
Било које предвиђене измене стандарда извештавања и осталих захтева успостављених у овој техничкој спецификацији које за циљ имају ефикаснију употребу средстава Изабраног понуђача, без угрожавања циља ове студије, биће разматране заједно са Наручиоцем пре финализације извештаја. 
Е. Поверљивост
1. Све у вези са радом Изабраног понуђача на овом задатку, укључујући и ову техничку спецификацију и све податке и документацију достављену Изабраном понуђачу, сматраће се строго поверљивим. Свим особама повезаним са Изабраним понуђачем, које имају приступ тим подацима или документацији, требало би назначити важност одржавања потпуне и строге поверљивости. Изабрани понуђач неће, без претходне писане сагласности Наручиоца, дискутовати о резултатима услуга саветовања са трећим лицима. 
2. Према сопственом нахођењу, Наручилац може одлучити да подели, на поверљивој основи, извештаје Изабраног понуђача (нацрте и коначне) са осталим институцијама Владе Републике Србије. Такође, од Изабраног понуђача може бити захтевано да се састане са представницима тих институција у циљу дискусије о садржајима извештаја. Текст у извештајима Изабраног понуђача који ограничава њихову употребу или објављивање садржаће/одражаваће одредбе из овог става.
Рок и начин плаћања 
Плаћање уговорене цене извршиће се у две транше, и то на следећи начин:
· 40% (словима: четрдесет процената) од укупно уговорене цене по достављању Извештаја о напретку, у којим ће се навести прелиминарни налази и кључни изазови са којима се Добављач сусрео,
· 60 % (словима: шездесет процената) од укупно уговорене цене по достављању коначног извештаја, тј. Извештаја поводом резултата и налаза до којих је дошао приликом извршења услуга. 
Извештај ће бити прихваћен уколико је израђен у роковима и на начин одређен техничком спецификацијом, те прихват истог неће зависити од самих закључака Извештаја већ од чињенице да ли су резултати истог припремљени на адекватно квалитативном нивоу, сходно концепцијским захтевима из поменутих докумената. Рок плаћања не може бити краћи од 15 (петнаест) нити дужи од 45 (четрдесет пет) дана од дана службеног пријема рачуна/фактуре, достављене у складу са важећим прописима који уређују издавање, слање, пријем, обраду, чување, садржину и елементе електронских фактура, а којим ће бити обухваћене услуге пружене у претходном месецу у складу са важећим прописима. Плаћање се врши уплатом на рачун понуђача. Понуђачу није дозвољено да захтева аванс. Рачун  мора садржати број и датум закључења уговора, а мора бити и регистрован у систему електронских фактуру у складу са Правилником о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су доступни у систему електронских фактура („Службени гласник РСˮ, бр. 69/21, 132/21 и 46/22). 
Захтев у погледу рока важења понуде
Рок важења понуде не може бити краћи од 60 дана од дана отварања понуда. У случају истека рока важења понуде, наручилац је дужан да у писаном облику затражи од понуђача продужење рока важења понуде. Понуђач који прихвати захтев за продужење рока важења понуде на може мењати понуду.
Валута и начин на који мора да буде наведена и изражена цена у понуди
Цена мора бити исказана у динарима, са и без припадајућег износа пореза, са урачунатим свим трошковима које понуђач има на било који начин у вези са реализацијом предметне јавне набавке. Цена је фиксна и не може се мењати. Приликом оцене (упоређивања) понуда као релевантна узима се понуђена цена без припадајућег износа пореза. У случају неуобичајено ниске цене Наручилац ће поступити на начин предвиђен чланом 143. Закона, те ће исту, зависно од квалитета образложења и аргументације понуђача може да прихвати или одбије. 



Средства финансијског обезбеђења
Банкарска гаранција за испуњење уговорних обавеза 
Изабрани понуђач је дужан да у тренутку закључења уговора преда Наручиоцу, као средство финансијског обезбеђења за испуњење уговорних обавеза оригинал банкарску гаранцију за испуњење уговорних обавеза у висини од 10% (словима: десет процената) од укупно уговорене цене без ПДВ-а, која траје најмање 30 (словима: тридесет) дана дуже од дана истека рока важности овог уговора. Поднета банкарска гаранција мора поседовати клаузулу да је безусловна, неопозива и платива на први позив, без приговора. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. По завршеном послу Наручилац ће предметно средство обезбеђења вратити Добављачу на његов писани захтев. 







